**Årsrapport for trosopplæring og samarbeid med skole og kirke 2022**

# Ansatte

### Therese Marie Ulseth, kateket 100%

Therese har hovedansvaret for konfirmanter, men har også noe samarbeid med skoler og barnehager. 50% av stillingen er lønnet av trosopplæringsmidler og inkluderer ledertrening og en del trosopplæringstiltak for alle aldersgrupper.

### Gunn Elisabeth Edvardsen, menighetspedagog 100%

Stillingen har hovedansvaret for trosopplæringsplanen, men også en del samarbeid med skole og kirke og oppføling av kontinuerlig arbeid for barn og unge drevet av frivillige i menigheten. 50% av stillingen er lønnet av trosopplæringsmidler. Gunn Elisabeth var i permisjon ut februar 2022. Fra høsten 2022 har Gunn Elisabeth også hatt noen dagligleder-oppgaver, bl.a. oppfølging av menighetsrådene.

### Susanne Pedersen, vikar trosopplæring

Susanne har hatt forskjellige oppgaver knyttet til ungdom, bl.a. på ungdomsklubben Time Out, og på konfirmantleirer.

# Trosopplæringsutvalget

Det har vært avholdt tre møter i trosopplæringsutvalget i 2022. De var bl.a. med på å arrangere frivillighetsfest 27. oktober i Skjeberg kirke og Vestfløya.

## DE FØRSTE LEVEÅRENE (O-5 ÅR)

|  |  |  |  |
| --- | --- | --- | --- |
| **Tiltak** | **Oppslutning og strategi**  **Koronatilpassinger** | **Mål for de første leveårene** | **Evaluering** |
| Babysang  Faddertreff  Krølletreff  Sjørøverfest  Engleverksted  Fireårsbok  Kirkekino/kirkerotteteater | **Babysang** ble gjennomført med koronatilpassinger på våren og som normalt på høsten.  **Faddertreff**: Det ble gjennomført Faddertreff.  Hafslund: 12% oppslutning  Søndre Skjeberg: 11% oppslutning  Skjebergdalen: 0%  **Krølletreff**: Det ble ikke gjennomført Krølletreff i 2022. Pga. ansatt-ressurs utfordringer ble det bestemt utsatt til våren 2023.  **Sjørøverfes**t: Det ble ikke planlagt for sjørøverfest i 2022.  **Engleverksted**: Engleverksted ble gjennomført på Betlehem. Det ble servert grøt etter samlingen.  Hafslund: 12% oppslutning.  Søndre Skjeberg: 12% oppslutning  Skjebergdalen: 0%  **Fireårsboka** «Fest på slottet» ble delt ut. Den ble delt ut i både Hafslund, Skjeberg, Ullerøy og Skjebergdalen kirke.  Hafslund: 12 % oppslutning  Søndre Skjeberg: 42% oppslutning  Skjebergdalen: 0  Kirkerotteteater ble gjennomført i Sarpsborg kirke, et samarbeid for hele Sarpsborg, hvor skuespillere fra IKO hadde forestilling for 5-åringene.  Hafslund: 6% oppslutning  Søndre Skjeberg: 4% oppslutning  Skjebergdalen: 0%  Kirkekino ble gjennomført i februar i Ullerøy i samarbeid med onsdagsklubb som tidligere og i vinterferien . | Barna skal få kjenne at de har en plass i kirken, og at de er spesielt velkomne.  Skape god kontakt mellom kirken og familiene  Bygge fellesskap  Trygghet i kirkerommet:  se seg selv som skapt og elsket av Gud  Støtte og veilede foreldre i trosopplæringen i hjemmet | I tillegg til faddertreff på høsten med utdeling av gave og opplegg for familienen sendte vi ut en hilsen til ett åringer tidlig høst og to åringer før jul  Sammen med gaven var det invitasjon om tilbud til aldersgruppen  Fireårsbok har gått ned men oppslutningen er fortsatt høy i forhold til andre steder i kommunen og i landet. Vi fortsetter å dele ut boka i flere kirker i 2023  Det var uventet lav oppslutning på Kirkerottene både på teater og kino. På teatertet går vi bort fra forhåndssalg av billetter.  Kirkekino i vinterferien var ikke en sukess men på grunn av ledig kapasitet invtierte vi barnehager som var veldig fornøyde med dette tilbudet |

STØRRE EN MEG SELV (BARNEÅRENE 6-12 ÅR, 1 – 7. KLASSE)

|  |  |  |  |
| --- | --- | --- | --- |
| **Tiltak** | **Oppslutning** | **Mål for barneårene** | **Måloppnåelse** |
| Førsteklasses skolestartmarkering  Tårnagenter  Globusagenter  Fredagsklubb på Betlehem  Vår og høst  SVEV-dagen  Lys Våken  Gaski 7. trinn  Himmelspretten | **Førsteklasses skolestartmarkering** ble gjennomført med gudstjeneste og utdeling av bok på kristihimmelfartsdag i Hafslund, og i Skjeberg i april.  Hafslund: 11% oppslutning  Søndre Skjeberg: 24% oppslutning  **Tårnagente**r ble gjennomført på skolens planleggingsdag 16. november. 2. og 3. klassinger i hele samarbeidsområdet ble invitert. Vi opplevde stor pågang, og arrangementet var fullt ca. en ukes tid før gjennomføringen.  Hafslund: 11% oppslutning  Søndre Skjeberg: 18% oppslutning  **Globusagenter** ble gjennomført på Stenbekk 11. og 12. august. Dette er et samarbeid med NMSU og Tune, Greåker, Holleby, Solli-menigheter.  Hafslund: 4% oppslutning  Søndre Skjeberg: 9% oppslutning  **Fredagsklubb for 4. trinn** ble var ikke planlagt gjennomført. Vi hadde i stedet en Pinsefest i Skjeberg kirke i juni, hvor vi inviterte alle 4. klassingene i samarbeidsområdet.  Hafslund: 5% oppslutning  Søndre Skjeberg: 6% oppslutning  Vi var med på **svevdagen** for andre gang. Samarbeid med flere menigheter og Skjærgårds live  Hafslund: 30% oppslutning  Søndre Skjeberg: 39% oppslutning  **Lys våken** ble gjennomført i mars, i Skjeberg kirke. I samarbeid med ungdomskoret.  Hafslund: 8% oppslutning  Søndre Skjeberg: 21 % oppslutning  **Gazki-arrangement**, Con man show, for 7. trinn, i Greåker kirke. Et fellesarrangement for alle kirkene i Sarpsborg fellesråd. Utfordrende å få med folk.  Hafslund: 2% oppslutning  Søndre Skjeberg: 5% oppslutning  Dette er en nedgang i oppslutning i forhold til i fjord, da var det i Hafslund kirke.  **Himmelspretten** ble prøvd ut for første gang, for 7. trinn. En dag på SVEV trampolinepark. Samarbeid mellom alle menighetene i Sarpsborg.  Hafslund: 15%  Søndre Skjeberg: 19% oppslutning | Legge til rette for trosopplæring i hjemmet.  Oppleve at menighetens fellesskap er et sted for å dele hele seg/hele livet: fest, glede, bekymring og sorg  Bli kjent bibelen og med Jesus gjennom evangeliene  Bli kjent med og få mulighet til å ta del i sakramentene  Bli kjent med kirkeåret/høytidene  Erfare tilhørighet og være deltakende il kirken og gudstjenesten | Det var nedgang i skolestartmarkeing. Vi prøver litt bedre markedsføring i 2023 og flytter gudstjenesten i Skjeberg til høsten.  Vi tror tilbudene tilfredsstiller mål om å oppleve menighetens fellesskap og bli kjent med bibelen, Jesus og sakramentene  Kirkeåret og høytidene er ikke så sentralt som målene sier at de skal være for denne aldersgruppen, men det nye tilatket himmelspretten knytts tydelig til krisithimmelfartsdag.  Tårnagentene inneholder utforsikng av sakramentene. Det er kun førsteklasses skolestartmarkering og lys våken som knyttes til gudstjeneste.  Pinsefesten var også et forsøk på å sette fokus på en litt glemt høytid og sakramentet dåp- men vi tror mai/juni er vanskelig å samle folk til korte arrangement og vil ikke gjennomføre dette i 2023  På lys våken var det fullt, men ikke venteliste. Fortsetter det høye deltakerantallet må vi vurdere å dele mellom Skjeberg og Hafslund menighet eller invitere ett årskull  På svevdagen utnyttes alle rom og vi har tid til ro og refleksjon og prat og bli kjent, bønnerom og to fellessamlinger i samarbeid med Bjørnstad Soul children. Vi opplever at foreldre er taknemlige for tilbudet på planleggingsdagen og at det er tydelig at dette er kirkens arrangement.  Con man show hadde nedgang i oppslutningen fra i fjor. Da var arrangementet i Haflsund kirke. Vi flytter arrangementet til Hafslundsøy i 2023 |

KONFIRMASJONSTIDEN

|  |  |  |  |
| --- | --- | --- | --- |
| **Tiltak** | **Rapport for året** | **Mål for konfirmasjons-tiden** | **Evaluering** |
| Konfirmasjon | Det har vært gjennomført konfirmantundervisning og konfirmasjoner.  Hafslund: 84% oppslutning  Søndre Skjeberg: 88% oppslutning  Det har ikke vært konfirmanter i Skjebergdalen i 2022.  Det var også dåp av konfirmanter.  Konfirmantene inviteres gjennom brev i posten. Vi er også på skolene og informerer om konfirmasjon i kirken. Vi har også fokusert på informasjon om konfirmasjon i sosiale medier, som en del av en nasjonal satsing. Påmeldingen skjer på nett.  Fasteaksjonen ble gjennomført digitalt, ved at konfirmantene løp sponsorløp, i tillegg til å dele innsamlings-linken. Konfirmantene deltok med div. bidrag på gudstjenesten på selve fasteaksjonsdagen, og etter gudstjenesten løp de sponsorløp, og menighetsrådet organiserte café.  Konfirmantene har hatt fysiske samlinger i løpet av året. Noe har vært organisert i smågrupper, noe felles for alle i menigheten og noe felles med resten av Sarpsborg.  Leir med to-døgns overnatting ble gjennomført på Solbukta leirsted. Dette var første gang det ble gjennomført 2-døgns leir. Dette ble trukket frem som et høydepunkt av mange ved evaluering av konfirmasjonstiden.  Vintersangfest som fellesarrangement i Sarpsborg ble gjennomført som planlagt i mars.  Deltakelse på Skjærgårds live arrangementet med Ruben Gazki, sammen med konfirmantene i de fleste andre menighetene i Sarpsborg.  Konfirmasjonene ble gjennomført som vanlig på våren. Det var 6 konfirmasjonsgudstjenester i Hafslund, 2 i Ullerøy, 0 i Ingedal (det var ingen konfirmanter der i 2022) og 5 i Skjeberg.  Det nye konfirmantkullet startet opp i august/september. De har hatt fysiske samlinger som planlagt, med både smågrupper og fellesarrangement. | Vi har som mål å holde på den høye oppslutningen.  I våre menigheter ønsker vi å styrke konfirmantens grunnleggende kunnskap om kristendommen og tilhørighet til kirken og den lokale menighet  Vi ønsker også at konfirmasjons-undervisningen tar utgangspunkt i konfirmantenes livssituasjon og interesser.  Vi ønsker at konfirmanttiden skal oppleves positivt for konfirmanten. | Vi ser at den høye oppslutningen holder seg stabil i alle våre menigheter, til tross for at vi ser en nedgang på landsbasis.  Gjennom konfirmasjonstiden har det blitt gitt mulighet til å lære om ulike tema knytet til kristen tro. Konfirmantene har også deltatt på varierte aktiviteter i regi av kirken og kristne organisasjoner.  Det mange av konfirmantene selv trakk frem som høydepunktet i løpet av konfirmasjonstiden var leiren. |
| Tilrettelagt konfirmasjon | Vi hadde et tilbud om tilrettelagt konfirmasjon i Hafslund kirke med noen fysiske samlinger.  5 konfirmanter fulgte hele eller deler av dette opplegget. | Vi skal ha et tilbud om konfirmantundervisningen for alle uavhengig av funksjonsevne |  |

**UNGDOMSSFASEN 13 – 18 ÅR (FØR OG ETTER KONFIRMASJON)**

|  |  |  |  |
| --- | --- | --- | --- |
| **Tiltak** | **Oppslutning** | **Mål** | **Evaluering** |
| Sulamitten  MILK (miniledertreningskurs)  Ungdomstur  Lock-In Superland  Lock in kino | **Sulamitten:** I år prøvde vi for første gang å invitere 8.klassingene i hele Sarpsborg til et pre-konfirmasjons arrangement, kalt Sulamitten. Vi var på Våler aktivitetssenter, hvor ungdommene fikk prøvd seg på paint ball og klatring. I tillegg ønsket vi å informere litt om konfirmasjonstiden som snart kommer, og øke motivasjonen for valg av konfirmasjon i kirken.  Hafslund: 0% oppslutning  Søndre Skjeberg: 3% oppslutning  **Lederkurs** etter konfirmasjonstid. I 2022 var det nytt at vi også la inn en overnattingstur. Gruppa dro en helg i januar til Hafjell.  Hafslund: 5% oppslutning  Søndre Skjeberg: 3% oppslutning  Skjebergdalen: 17% oppslutning  Det ble arrangert tur med en overnatting til Solstrand bruk i Ørje. Fellestur for alle ungdommene som er med på klubb, MILK eller ungdomsleder i kirkene i Sarpsborg. Dette var første gang vi arrangerte felles sommertur.  **Lock in Superland** ble ikke arrangert i 2022. Dette fordi det var utfordrende å få til en dato som passet. Det blir utsatt til februar 2023.  **Lock in kino** ble gjennomført med ca. 150 deltakere fra hele Sarpsborg. Dette var flere deltakere enn forventet, sammenlignet med tidligere år.Et samarbeidsarrangement med alle menighetene i Sarpsborg og Skjærgårds live.  Hafslund: 15% oppslutning  Søndre Skjeberg: 12 % oppslutning | Ungdommen skal se seg selv som verdifulle, som en del av Guds skaperverk  Motivere til å velge konfirmasjon i kirken.  Opprettholde kontakt med ungdommene også etter konfirmasjonstiden.  Bli utrustet som leder for de som er yngre  Bli bedre kjent med seg selv. Finne og bruke sine gode egenskaper.  For å knytte bånd mellom ungdommene på tvers av soknegrenser.  Være et trygt sted hvor ungdom kan komme og være seg selv, og hvor de kan bli bedre kjent med seg selv, andre og troen | Her traff vi veldig få i målgruppen, dette gjaldt også for de andre menighetene i Sarpsborg. Arrangementet vil bli gjennomført i 2023 også, for å se hvordan det fungerer, deretter vil det bli gjort en evaluering og vurdering på om det er andre tiltak eller arrangement som vil fungere bedre for denne aldersgruppen.  MILK-gruppa har vært engasjert, og de har vært med som igangsettere også når det gjelder oppstart av ungdomsklubben Time Out, ettersom de etterspurte noe mer for dem i kirken, etter MILK-kurset.  Utfordringen er å beholde ungdommene også etter overgangen til videregående skole. Vi håper at klubb og samarbeid med skjærgårds live og de andre menighetene i Sarpsborg kan gjøre menighetene våre mer attraktive for ungdom  Det var gøy å se at det endelig kom mange på lock in kino – et lavterskel- tilbud til ungdom etter konfirmasjonen. Det er ikke så lett å mingle eller bli kjent med nye på dette arrangementet. De fleste kommer i grupper eller to og to |

## Ungdomsarbeid

Vi ønsker å satse ekstra på ungdom både lokalt og si hele fellesrådet. Det ble arrangert tur med en overnatting til Solstrand bruk i Ørje. Fellestur for alle ungdommene som er med på klubb og MILK eller ungdomsleder i kirkene i Sarpsborg. Dette var første gang vi arrangerte felles sommertur.

I september 2022 startet vi opp ungdomsklubben Time Out, for ungdom fra 10. klasse og oppover, på Betlehem. Her inviteres ungdom i Skjeberg samarbeidsområde til å samles, annenhver fredag. Det har vært en kjerne på ca. 10 personer som har deltatt hver gang, i tillegg til noen av og på. Her er det en utfordring å rekruttere. Vi håper på at det vil være lettere å rekruttere fra konfirmantmiljøet, nå som det er blitt litt etablert.

I desember ble det gjennomført julebord som fellestiltak for alle ungdommene i Sarpsborg. Hit kom det ca 50 ungdommer. Skjeberg samarbeidsområde har vært med på dette i flere år

## Samarbeid med organisasjoner

Vi har et godt samarbeid med organisasjonene, både på lokale bedehus og på regionnivå. Vi tror dette er viktig for å utvikle et godt tilbud til ungdom. Det er opprettet et lokallag for Skjærgårds live i Sarpsborg. Alle konfirmantene deltar på minst ett slikt arrangement i året. I tillegg samarbeider vi med Skjærgårds live om flere arrangementer. Vi samarbeider med NMSU på Globusagenter.

**KONKLUSJON**

*Vi fikk midler til å utvikle en fornyet trosopplæring høsten 2010. Vi kan nå se eksempler på at enkelte barn har fulgt trosopplæringen fra 0-5 år og fra tårnagent til konfirmant. Dette er inspirerende, men gir også utfordringer til å arbeidere videre med å skape gjenkjennelse og progresjon i tiltakene.*

2022 har vært det første «normalåret» etter noen år med pandemi. Vi har i liten, eller ingen grad måttet gjøre endringer i arrangementer pga. smitterestriksjoner. Likevel har vi en gruppe mennesker, særlig merker vi dette når det gjelder ungdom, som bærer med seg erfaringen av av post-pandemi, med bl.a. mindre fysisk sosial aktivitet og store arrangementer.

Vi erfarer at det kan være utfordrende å få nok frivillige, både ungdomsledere og voksne, til å være med på tiltak.

SAMARBEID MED BARNEHAGE – KIRKE og SKOLE – KIRKE

Det arbeides med å utvikle en felles overordnet plan for skole- kirke samarbeid med kommunen. En arbeidsgruppe bestående av assisterende direktør for kommuneområde oppvekst, et utvalg rektorer og noen av kirkens pedagoger har arbeidet med dette, og det er fortsatt under arbeid.

**Barnehager**

Vi har kontakt med mange av barnehagene i samarbeidsområdet. De fikk tilbud om å komme til kirken for å delta på en påskevandring i forbindelse med påske, eller at vi kom på besøk til barnehagen. Til jul ble barnehagene invitert til å komme på julesamling i kirken, eller igjen at vi kom på besøk til dem. Mange av barnehagene velger å takke ja til dette, enten å komme til kirken, eller å få besøk av kirken i barnehagen.

**Barneskoler**

Vi har en lokal samarbeidsplan med alle barneskolene. Det er lagt opp til samarbeid om ulike tema på hvert trinn. Alle skolene har julegudstjeneste. Hornnes og Hafslund har også påskegudstjeneste. Det er seks barneskoler i samarbeidsområdet; Ullerøy, Hornnes, Sandbakken, Borgen, Hafslund og Navestad.

**Ungdomsskoler**

Det er to ungdomsskoler i samarbeidsområdet, Sandbakken og Hafslund. Vi har i løpet av 2022 laget en lokal samarbeidsplan med Sandbakken, hvor vi har et undervisningsopplegg for hvert trinn, i tillegg til julegudstjeneste. Med Hafslund har vi i 2022 hatt undervisningsopplegg knyttet til høytidene påske og jul.

**KONKLUSJON**

*Vi opplever samarbeidet med barnehagene og skolene som veldig viktig. Der treffer vi hele bredden av årskullene. Ettersom dåpstallene går ned, blir dette en stadig viktigere arena for å formidle kunnskap om lokal kirke, og kristen tro og tradisjon.*